Томаш Бердих

Томаш Бердих (; роден на 17 септември 1985) е чешки професионален тенисер.

За негов најзначаен успех во кариерата се смета пласманот во финалето на Вимблдон 2010, приредувајќи изненадувања со победите над првиот носител и шесткратен шампион, Рожер Федерер во четвртфиналето, и третиот играч во светот, Новак Ѓоковиќ во полуфиналето. Во финалето, тој беше поразен од Рафаел Надал.

Бердих е еден од малкуте активни тенисери кои успеал да игра полуфинале на сите четири гренд слем турнири. Во 2010, тој стигнал до полуфиналето на Отвореното првенство на Франција, победувајќи го четвртиот носител Енди Мареј во четвртото коло, пред да биде поразен од Робин Содерлинг. Две години подоцна, тој стигнал до своето единствено полуфинале на Отвореното првенство на САД каде забележал победа над Рожер Федерер во четвртфиналето, а потоа во полуфиналето бил поразен од шампионот Енди Мареј. Во 2014, на Отвореното првенство на Австралија, Бердих стигнал до полуфиналната фаза, каде бил поразен од шампионот Станислас Вавринка во четири сета. Тој е вториот играч (по Давид Налбандијан) кој го победил Рожер Федерер повеќепати на гренд слем турнирите пред полуфиналната фаза.

Тој го освоил Мастерсот во Париз во 2005, победувајќи го во финалето Иван Љубичиќ во пет сета. Оттогаш, Бердих играл уште две мастерс финалиња, во Мајами во 2010 и во Мадрид во 2012, но бил поразен од Енди Родик и од Рожер Федерер редоследно. Негово највисоко место на АТП листата е 5-то место, кое што го достигнал на 9 август 2013 година

Тој исто така го играл најдолгиот натпревар во историјата во конкуренција на двојки, заедно со Лукаш Росол, во победата над Марко Чиудинели и Станислас Вавринка во првото коло од Дејвис Купот во 2013 од 6–4, 5–7, 6–4, 6–7, 24–22. Натпреварот беше одигран на 2 февруари 2013 и траеше 7 часа и 2 минути.

Ран живот
Бердих е роден во Валашки Мезиричи, Моравија, Чехословачка како син на Хана Бердихова и Мартин Бердих.
Тој започнал да игра тенис на пет годишна возраст во тенискиот центар во својот роден град Валашки Мезиричи. Неговиот татко, Мартин, бил инженер за возови, додека пак неговата мајка, Хана, е докторка. На осум годишна возраст, Бердих стигнал до државното финале во Пардубице во својата возрасна група и го освоил. Бердих набрзо станал најдобар чешки јуниор, освојувајќи ја чешката јуниорската титула до 12 години. Тој потоа се преселил во градот Простјејов поради можноста да тренира со подобри спаринг партнери и подобри тренери. Иван Лендл еден период бил негов тренер.

Личен живот
Бердих е голем љубител на хокејот на мраз, и негов омилен тим е Детроит Ред Вингс. Тој се има запознаено со многу чешки хокеари од НХЛ-лигата и златниот олимписки тим од 1998 година. Негова омилена подлога е тврдата подлога, и тој смета дека негови најсилни удари се форхендот и сервисот. Негов тренер е чехот Томаш Крупа, а негов фитнес тренер е шпанецот Хосе Феликс Гонсалес Кастиља.

Бердих беше во врска со чешката тенисерка Луција Шафарова девет години сè до летото 2011 година. Од есента 2011, тој е во врска со моделот Естер Саторова.

Големи финалиња
Гренд слем финалиња
Поединечно: 1 
ИсходГодинаГренд слемПодлогаПротивникРезултатФиналист2010ВимблдонТрева Рафаел Надал3–6, 5–7, 4–6

Мастерс финалиња
Поединечно: 3 
ИсходГодинаМастерсПодлогаПротивникРезултатПобедник2005ПаризТепих Иван Љубичиќ6–3, 6–4, 3–6, 4–6, 6–4Финалист2010МајамиТврда Енди Родик5–7, 4–6Финалист2012МадридЗемја Рожер Федерер6–3, 5–7, 5–7

 Наводи 

 Надворешни врски 

Официјално мрежно место 

Категорија:Родени во 1985 година
Категорија:Живи луѓе
Категорија:Чешки тенисери